อยากถามว่าทานยาคุมแบบ28เม็ดแผงแรกแล้วปกติแฟนเป็นคนประจำเดือนมาไม่สม่ำเสมออยู่แล้วช่วงทานยาหลอก7วันสามารถมีเพศสัมพันธุ์ได้ไหมครับถ้าประจำเดือนไม่มามีโอกาสท้องไหมครับ
สวัสดีค่ะ Pattarawin Natrachart,หากที่ผ่านมา ได้ทานยาคุมกำเนิดอย่างถูกต้อง โดยทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วม ยาคุมกำเนิดก็จะช่วยป้องกันการตั้งครรภ์ได้มากกว่า 99% รวมถึงในช่วงที่ทานยาเม็ดแป้ง 7 เม็ดด้วย ดังนั้น สามารถที่จะมีเพศสัมพันธ์ได้อย่างไรก็ตาม ยาคุมกำเนิดไม่สามารถป้องกันการตั้งครรภ์ได้ 100% ดังนั้น หากในช่วงที่ทานยาเม็ดแป้ง 7 วัน ไม่มีประจำเดือนมา ก็ควรตรวจหาการตั้งครรภ์ดูด้วยค่ะ หากตรวจไม่พบ ก็อาจเป็นผลจากยา ที่ทำให้ไม่มีประจำเดือนมาได้ ดังนั้น เมื่อทานยาคุมครบ 28 เม็ดแล้ว ก็ให้เริ่มทานยาแผงใหม่ต่อไปได้ แต่เมื่อทานแผงใหม่จนครบแล้วไม่มีประจำเดือนมา ก็ควรตรวจหาการตั้งครรภ์ทุกครั้งค่ะ